En våd bytur blev lige lovlig våd for en 21-årig mand natten til fredag. Klokken 01.10 patruljerede politiet i området omkring Jomfru Ane Gade i Aalborg, og de fik øje på manden, som urinerede op af en butiksrude på en urforretning i Bispensgade. Den 21-årige fik i første omgang en påtale, men så nemt gik det ikke. - Manden var fuld og kaldte politifolkene forskellige ting, så han røg i detentionen, siger Per Jørgensen, der er vagtchef ved Nordjyllands Politi. Når den 21-årige vågner, venter der et bødeforlæg til ham.

Opsummering:
En 21-årig mand kan se frem til en bøde for at have tisset op af en butiksrude i Aalborg og opføre sig uanstændigt overfor politiet.